Kes EKEK veebi vaatab, leiab ekraani allservast kaks viidet - sissekannete RSS ja  kommentaaride RSS. Nende viidete kaudu saabki veebis toimuvat jälgida. Teiseks vajalikuks komponendiks on uudiselugemistarkvara - neid on võrgust saadaval paljusid, enamik täiesti tasuta. Ise kasutan Liferea'd, kuid see on olemas vaid Linuxile. Teistele soovitan RSSOwli, mida saab kasutada nii Linuxil, Macil kui Windowsil. Teine käepärane variant on kasutada tuntud otsimootori Google täiendteenust Google Reader, kus saab endale luua veebipõhise uudiselugeja (sobib neile, kes e-posti lugemiseks GMaili kasutavad - keskkond on suhteliselt sarnane).